title: 2012/399/EU: Sklep Sveta z dne 10. julija 2012 o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP

text:
               18.7.2012

               SL

               Uradni list Evropske unije

               L 188/1

         SKLEP SVETA
   z dne 10. julija 2012
   o stališču Evropske unije v Skupnem odboru EGP glede spremembe Priloge XIII (Promet) k Sporazumu EGP
   (2012/399/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91(1) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1), in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Priloga XIII k Sporazumu o Evropskem gospodarskem prostoru (2) (v nadaljnjem besedilu: Sporazum EGP) vsebuje posebne določbe in ureditve glede prometa.

               (2)

               Direktivo 2006/38/ES Evropskega parlamenta in Sveta z dne 17. maja 2006 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (3) bi bilo treba vključiti v Sporazum EGP.

               (3)

               V Sporazum EGP je primerno vključiti določbo, ki bo omogočala prilagajanje cestninskih ureditev na vseevropskem cestnem omrežju na Norveškem.

               (4)

               Prilogo XIII k Sporazumu EGP bi bilo zato treba ustrezno spremeniti

               (5)

               Stališče Unije v Skupnem odboru EGP bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče Evropske unije v Skupnem odboru EGP o predlagani spremembi Priloge XIII (Promet) k Sporazumu EGP temelji na osnutku sklepa Skupnega odbora EGP, priloženega k temu sklepu.
   Člen 2
   Ta sklep začne veljati na dan sprejetja.

      V Bruslju, 10. julija 2012

            Za Svet

            Predsednik

         V. SHIARLY

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 157, 9.6.2006, str. 8.

      OSNUTEK
      SKLEP št. …/2012 SKUPNEGA ODBORA EGP
      z dne
      o spremembi Priloge XIII (Promet) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti člena 98 Sporazuma,
      ob upoštevanju naslednjega:

                  (1)

                  Direktivo 2006/38/ES Evropskega parlamenta in Sveta z dne 17. maja 2006 o spremembi Direktive 1999/62/ES o cestnih pristojbinah za uporabo določene infrastrukture za težka tovorna vozila (1) je treba vključiti v Sporazum EGP.

                  (2)

                  Prilogo XIII k Sporazumu EGP bi bilo treba ustrezno spremeniti –

            SPREJEL NASLEDNJI SKLEP:
      Člen 1
      Točka 18a (Direktiva 1999/62/ES Evropskega parlamenta in Sveta) Priloge XIII k Sporazumu EGP se spremeni:

                  1.

                  Doda se naslednja alinea:

                              „—

                                 32006 L 0038: Direktiva 2006/38/ES Evropskega parlamenta in Sveta z dne 17. maja 2006 (UL L 157, 9.6.2006, str. 8).“

                  2.

                  Besedilo prilagoditve se spremeni:

                              (i)

                              besedilo prilagoditve (d) se nadomesti z naslednjim:

                                          „(d)

                                          na konec člena 7(4b) se doda naslednje:

                                                      ‚(a)

                                                      Pri cestninskih ureditvah na vseevropskem cestnem omrežju v jugovzhodnem delu Norveške, ki že veljajo na dan začetka veljavnosti Sklepa Skupnega odbora EGP št. xx/2012, se uporaba popustov ali znižanj cestnin za pogoste uporabnike uskladi s členom 7(4b) te direktive najpozneje do 31. decembra 2014.

                                                      (b)

                                                      Na vseevropskem cestnem omrežju v drugih delih Norveške se lahko sedanja raven popustov ali znižanj za pogoste uporabnike uporablja za cestninske ureditve, ki že veljajo na dan začetka veljavnosti Sklepa Skupnega odbora EGP št. xx/2012, če je delež mednarodnega težkega tovornega prometa na zadevnem infrastrukturnem omrežju manjši od 30 %.

                                                Pri cestninskih ureditvah, uvedenih po dnevu začetka veljavnosti Sklepa Skupnega odbora EGP št. xx/2012, lahko popusti ali znižanja cestnin za pogoste uporabnike presegajo raven, določeno v členu 7(4b) te direktive, če:

                                                      —

                                                      delež mednarodnega težkega tovornega prometa na zadevnem infrastrukturnem omrežju ni večji od 5 %,

                                                      —

                                                      raven takšnih popustov ali znižanj utemeljujejo posebne okoliščine, namreč kadar zadevno infrastrukturno omrežje sestavljajo mostovi in/ali tuneli, ki nadomestijo trajekt.‘ “

                              (ii)

                              besedilo prilagoditve (e) se črta.

            Člen 2
      Besedilo Direktive 2006/38/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati … pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (2).
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju, …

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 157, 9.6.2006, str. 8.

         (2)  [Navedena ni nobena ustavna zahteva.] [Navedene so ustavne zahteve.]


title: 2005/676/ES: Sklep Sveta z dne 20. septembra 2005 o imenovanju nadomestnega člana Odbora regij

text:
               1.10.2005

               SL

               Uradni list Evropske unije

               L 256/53

      SKLEP SVETA

   z dne 20. septembra 2005
   o imenovanju nadomestnega člana Odbora regij
   (2005/676/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga slovenske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Zaradi odstopa g. Ivana ŽAGARJA se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se kot nadomestna članica za preostanek mandata, torej do 25. januarja 2006, imenuje:
   ga. Irena MAJCEN
   (županja Slovenske Bistrice).
   Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Bruslju, 20. septembra 2005

            Za Svet

            Predsednica

         M. BECKETT

      (1)  UL L 24, 26.1.2002, str. 38.


title: 2012/619/EU: Sklep Evropskega parlamenta z dne 10. maja 2012 o zaključku poslovnih knjig Evropske agencije za okolje za proračunsko leto 2010

text:
               17.10.2012

               SL

               Uradni list Evropske unije

               L 286/366

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Evropske agencije za okolje za proračunsko leto 2010
   (2012/619/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za okolje za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja (3), zlasti člena 13,

               —

               ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), zlasti člena 13,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0105/2012),

               1.

               odloži zaključek poslovnih knjig Evropske agencije za okolje za proračunsko leto 2010;

               2.

               naroči svojemu predsedniku, naj ta sklep posreduje izvršni direktorici Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 57.

      (2)  UL L 248, 16.9.2002, str. 1.

      (3)  UL L 120, 11.5.1990, str. 1.

      (4)  UL L 126, 21.5.2009, str. 13.

      (5)  UL L 357, 31.12.2002, str. 72.


title: 2007/872/ES: Sklep Komisije z dne 18. decembra 2007 o nadaljevanju skupnostnih primerjalnih poskusov in testiranja razmnoževalnega in sadilnega materiala Malus Mill. v skladu z Direktivo Sveta 92/34/EGS, ki so se začeli leta 2004, v letu 2008

text:
               28.12.2007

               SL

               Uradni list Evropske unije

               L 344/44

      SKLEP KOMISIJE

   z dne 18. decembra 2007
   o nadaljevanju skupnostnih primerjalnih poskusov in testiranja razmnoževalnega in sadilnega materiala Malus Mill. v skladu z Direktivo Sveta 92/34/EGS, ki so se začeli leta 2004, v letu 2008
   (2007/872/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/34/EGS z dne 28. aprila 1992 o trženju razmnoževalnega materiala sadnih rastlin in sadnih rastlin, namenjenih za pridelavo sadja (1),
   ob upoštevanju Odločbe Komisije 2003/894/ES z dne 11. decembra 2003 o ureditvi primerjalnih poskusov in testov Skupnosti, ki se izvajajo za razmnoževalni in sadilni material vrst Prunus persica (L) Batsch, Malus Mill. in Rubus idaeus L. v skladu z Direktivo Sveta 92/34/EGS (2), in zlasti člena 3 Odločbe,
   ob upoštevanju naslednjega:

               (1)

               V Odločbi 2003/894/ES so določeni postopki za primerjalne poskuse in testiranja, ki se izvajajo v skladu z Direktivo 92/34/EGS za Malus Mill. od leta 2004 do leta 2008.

               (2)

               Testiranje in poskuse, izvajane v letih od 2004 do 2007, je treba nadaljevati v letu 2008 –

         SKLENILA:
   Edini člen
   Skupnostni primerjalni poskusi in testiranje razmnoževalnega in sadilnega materiala Malus Mill., ki so se začeli leta 2004, se nadaljujejo v letu 2008 v skladu z Odločbo 2003/894/ES.

      V Bruslju, 18. decembra 2007

            Za Komisijo

         Markos KYPRIANOU

            Član Komisije

      (1)  UL L 157, 10.6.1992, str. 10. Direktiva, kakor je bila nazadnje spremenjena z Odločbo Komisije 2007/776/ES (UL L 312, 30.11.2007, str. 48).

      (2)  UL L 333, 20.12.2003, str. 88.